Jalkapallon maailmanmestaruuskilpailut 1974

Jalkapallon maailmanmestaruuskilpailut 1974 järjestettiin Saksan liittotasavallassa. MM-kilpailujen karsintoihin osallistui 97 maata, joista 14 kelpuutettiin itse lopputurnaukseen. Saksan liittotasavalta ja Brasilia selviytyivät MM-lopputurnaukseen ilman karsintaa. Joukkueet jaettiin neljään lohkoon, joista kustakin selvisi kaksi parasta toiselle kierrokselle. Toinen kierros pelattiin sekin ensi kertaa lohkomuotoisena. Toisen kierroksen kahdesta lohkosta voittajat menivät loppuotteluun ja kakkoset pronssiotteluun.

Kisojen voittajaksi selvisi isäntämaa Saksan liittotasavalta, joka kukisti loppuottelussa siihen asti loistokkainta peliä esittäneen, niin sanotun totaalisen jalkapallon pelitavan omaksuneen  Alankomaat. Hollanti meni ottelussa johtoon runsaan minuutin pelin jälkeen Johan Neeskensin maalilla, ennen kuin yksikään saksalainen ehti koskea palloon. Jatkossa Hollannin suurin tähti Johan Cruijff vartioitiin tehottomaksi ja saksalaisten parempi pelikuri sekä asenne käänsivät ottelun isännille. Cruijff sai varoituksenkin ensimmäisen puoliajan päätyttyä turhasta puheesta tuomarille. Se oli ensimmäinen MM-finaalissa annettu varoitus. Uutta oli myös se, että loppuottelussa tehtiin maali, ja toinenkin, rangaistuspotkusta.

Pronssia sai Puola, joka löi taitomaineeseensa nähden yllättävän kovaa peliä läpi kisojen pelanneen Brasilian. Brasilialla, hallitsevalla maailmanmestarilla, oli vain muutama pelaaja vuoden 1970 kisojen tarunomaisesta mestariyhdistelmästä.

Suurin yksittäinen yllätys oli DDR:n 1-0 -voitto Saksan liittotasavallasta ensimmäisellä kierroksella. Tulos herätti arveluja, että isäntämaa hankkiutui tarkoituksella eri välierälohkoon suosikkina pidetyn Alankomaiden kanssa. Toisaalta isäntien peli alkuvaiheessa oli kaiken kaikkiaan kehnoa ja syyksi arvioitiin tähtipelaajien keskinäisiä kaunoja. Yhteispalaveri tosipelien alkaessa puhdisti ilmaa ja Saksan liittotasavalta saattoi aloittaa taipaleen kohti kultaa.

Kisoissa oli mukana ensimmäistä kertaa keskiafrikkalaisjoukkue, Zaire, mutta sen saldo jäi vaatimattomaksi. Suurimpia tähtiä olivat Saksan liittotasavallan Gerd Müller ja Franz Beckenbauer sekä Alankomaiden Johan Cruijff. Maalikuninkuuden voitti Puolan Grzegorz Lato 7 osumallaan.

Kisoille antoivat leimansa tiukat turvatoimet, olihan kaksi vuotta aiemmin Münchenin olympiaksoissa Saksan liittotasavallan maaperällä tehty verisesti päättynyt terrori-isku Israelin joukkuetta vastaan.

Pelipaikat

Ensimmäinen kierros

Lohko A

Lohko B

Lohko C

Lohko D

Toinen kierros

Lohko 1

Lohko 2

Pronssiottelu

Loppuottelu

Parhaat maalintekijät 

7 maalia 
 Grzegorz Lato
5 maalia 
 Andrzej Szarmach
 Johan Neeskens
4 maalia
 Gerd Müller
 Ralf Edström
 Johannes Rep
3 maalia
 Paul Breitner
 Rivelino
 Dusan Bajevic
 René Houseman
 Johan Cruijff
 Kazimierz Deyna
2 maalia – 9 pelaajaa
 Wolfgang Overath
 Jairzinho
 Ivan Surjak
 Stanislav Karasi
 Joachim Streich
 Joe Jordan
 Roland Sandberg
 Emmanuel Sanon
 Héctor Yazalde

1 maali – 29 pelaajaa
 Bernhard Cullmann
 Rainer Bonhof
 Jürgen Grabowski
 Uli Hoeness
 Valdomiro Vaz Franco
 Gianni Rivera
 Romeo Benetti
 Pietro Anastasi
 Fabio Capello
 Sergio Ahumada
 Dragan Dzajic
 Josip Katalinski
 Vladimir Bogicevic
 Branko Oblak
 Ilja Petkovic
 Martin Hoffmann
 Jürgen Sparwasser
 Peter Lorimer
 Conny Torstensson
 Ramón Heredia
 Carlos Babington
 Rubén Ayala
 Miguel Ángel Brindisi
 Christo Bonev
 Ricardo Pavoni
 Theo de Jong
 Ruud Krol
 Rob Rensenbrink
 Jerzy Gorgon

Katso myös 
 Virallinen kisapallo Adidas Telstar

Lähteet

Aiheesta muualla 

 Ylen Elävä arkisto: vuoden 1974 Saksa–Hollanti-finaalin huippuhetket selostettuna

Jalkapallon maailmanmestaruuskilpailut
Saksan jalkapallo
Vuoden 1974 jalkapallo